Diari Oficial de la Generalitat Valenciana


Sumari del DOGV 4292, del 15-07-2002 (2002/7176)

Informació pública de les bases reguladores del concurs de mèrits del lloc de treball de coordinador de gestió administrativa, reservat a funcionaris de carrera de l'Ajuntament de Benigánim.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4292

Data del DOGV
:   15-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7176


Data del document
:   06-06-2002

Organisme emissor
:   Ajuntament de Benigànim

Tipus de document
:   Convocatòria

Descriptors 

:   * Benigànim
    * professió administrativa
    * concurs administratiu
    * administració local

Informació pública de les bases reguladores del concurs de mèrits del lloc de treball de coordinador de gestió administrativa, reservat a funcionaris de carrera de l'Ajuntament de Benigánim. [2002/S7176]
  
Bases aprovades per acord de la Comissió de Govern de data 24 de maig de 2002.
  
Base primera. Objecte
  
És objecte de les presents bases regular la provisió per mitjà de concurs de mèrits convocat per acord de la Comissió de Govern de data 24 de maig de 2002, del següent lloc de treball reservat a funcionaris de carrera de l'Ajuntament de Benigánim:
  
Població a 31 de desembre de 2000: és de 5.451 habitants
  
Denominació del lloc: coordinador de gestió administrativa
  
Escala: administració general
  
Subescala: administrativa
  
Grup: C
  
Nivell de complement de destí: 20
  
Quantia anual del complement específic: 8781 euros
  
Situació actual: vacant.
  
Participants: podran participar en esta convocatòria els funcionaris de carrera de l'Ajuntament de Benigánim, pertanyents a l'escala: administració general, subescala: administrativa, grup C.
  
Presentació de sol·licituds: les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptats des del sendemà de la publicació de l'extracte d'esta convocatòria en el Butlletí Oficial de la Província de València. El que podrà fer-se en el registre general de l'ajuntament o en les oficines públiques que fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del document nacional d'identitat del sol·licitant i documentació justificativa dels mèrits al·legats.
  
Puntuació mínima: la puntuació mínima que haurà d'obtindre's per a l'adjudicació del lloc de treball serà de 14 punts
  
Base segona. Tribunal de valoració
  
Estarà integrat pels següents membres:
  
Titulars:
  
- President: l'alcalde-president de la corporació o membre en qui delegue: José Ramón Vaja Vicent
  
- Vocals:
  
- Dos funcionaris de carrera designats per l'alcalde, pertanyents al grup C o superior:
  
- Dos funcionaris de carrera amb habilitació de caràcter nacional, designats per l'alcalde.
  
- Secretari: serà designat per l'alcalde d'entre els vocals.
  
Suplents:
  
- President: l'alcalde-president de la corporació o membre en qui delegue:
  
Vocals:
  
- Dos funcionaris de carrera designats per l'alcalde, pertanyents al grup C o superior:
  
- Dos funcionaris de carrera amb habilitació de caràcter nacional, designats per l'alcalde.
  
- Secretari: serà designat per l'alcalde d'entre els vocals.
  
Base tercera. Puntuació de mèrits
  
Conforme al que disposa l'article 20 del Decret 33/1999, de 9 de març, del Govern Valencià, pel qual s'aprova el Reglament de Selecció , Provisió de Llocs de Treball i Carrera Administrativa de Personal comprés en l'àmbit d'aplicació de la Llei de Funció Pública Valenciana (DOGV del 20 d'abril), serà d'aplicació el següent barem de mèrits que podrà aconseguir fins a 18,5 punts.
  
a) Anys de servicis prestats en les distintes administracions públiques:
  
La valoració s'efectuarà en funció de la següent escala fins a un màxim de 2 punts.
  
En la subescala administrativa 0,01 punts / mes.
  
En la subescala auxiliar administrativa 0,01 punts / mes.
  
b) Possessió de titulacions acadèmiques i acreditació de cursos de formació i perfeccionament:
  
La valoració s'efectuarà en funció de la següent escala, fins a un màxim de 6 punts.
  
Coneixement del valencià acreditat per mitjà de certificat oficial de la Junta Qualificadora de Coneixements de Valencià, d'acord amb el següent barem:
  
Certificat de grau superior 2,0 0punts
  
Certificat de grau mitjà 1,50 punts
  
Certificat de grau elemental 1,00 punts
  
Certificat de grau oral 0,25 punts
  
Atenent a la seua duració, els cursos de formació i perfeccionament es valoraran atenent a la seua duració d'acord amb la següent escala:
  
Cursos de postgrau 3,00 punts
  
Cursos de 100 o més hores 1,00 punts
  
Cursos de 50 a 99 hores 0,50 punts
  
Cursos de 25 a 49 hores 0,30 punts
  
Cursos fins a 24 hores 0,10 punts
  
c) Mèrits específics:
  
La valoració s'efectuarà en funció de la següent escala, fins a un màxim de 8 punts:
  
Experiència obtinguda anteriorment en altres llocs amb determinades funcions o nivells de responsabilitat:
  
Servicis prestats com a funcionari d'administració general:
  
- Lloc de treball vacant en la plantilla de personal de nivell superior al de la convocatòria, 0,10 punts / mes.
  
Entrevista: el tribunal de valoració entrevistarà als concursants a fi de concretar els mèrits aportats i la seua adequació al lloc de treball convocat, valorant-se fins a un màxim de 2,5 punts.
  
A estos efectes, es notificarà als concursants afectats la data, hora i lloc de celebració.
  
Base quarta. Valoració i acreditació de mèrits
  
1. Tots els mèrits hauran d'acreditar-se documentalment o per mitjà de fotocòpies degudament confrontades.
  
2. No es valoraran com a mèrit aquelles titulacions de valencià que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.
  
3. Els cursos només es valoraran si van ser convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, reguladora del dret a l'educació, quan hagueren sigut homologats pels instituts o escoles oficials de formació de funcionaris o per la Universitat.
  
4. Aquelles activitats de naturalesa diferent dels cursos, tals com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
5. Només es valoraran aquells mèrits obtinguts o computats fins a la data en què finalitze el termini de presentació d'instàncies, havent de relacionar-se sempre en la sol·licitud de participació i acreditar-se documentalment.
  
Base quinta. Resolució del concurs
  
Esta convocatòria es resoldrà en un termini no superior a 2 mesos, comptats des del sendemà a la data d'acabament del termini de presentació d'instàncies.
  
Base sexta. Normes supletòries
  
En el no previst en les presents bases, el concurs es regirà pel que establix el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa de Personal comprés en l'àmbit d'aplicació de la Llei de Funció Pública Valenciana (DOGV del 20 d'abril), i en qualsevol altra norma del Govern Valencià i del Ministeri per a les Administracions Públiques que regule dit procediment.
  
Base sèptima. Recursos
  
Contra les resolucions i actes del tribunal de valoració, així com contra els seus actes de tràmit que impedisquen continuar el procediment o produïsquen indefensió podrà interposar-se recurs ordinari davant de l'Alcaldia, com a autoritat que ha procedit al nomenament dels seus membres.
  
Contra els actes que posen fi a la via administrativa, podran interposar-se els següents recursos :
  
Potestativament: recurs de reposició en el termini d'un mes, conforme al que disposa l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del dia següent al del rebut de la notificació de la resolució expressa o desestimació presumpta del recurs de reposició interposat conforme al que disposa l'article 116 del mateix text legal i article 46 de la Llei 29/1998, de 13 de juliol, reguladora de la jurisdicció contenciosa administrativa.
  
També podrà utilitzar, no obstant això, altres recursos, si ho estima oportú.
  
Benigánim, 6 de juny de 2002.- L'alcalde: José Ramón Vayà Vicent.
  
Annex I (model d'instància)
  
Convocatòria per a la provisió per mitjà de concurs de mèrits del lloc de treball de coordinador de gestió administrativa de l'Ajuntament de Benigànim, convocat per acord de la Comissió de Govern de data:
  
Cognoms:
  
Nom: DNI
  
Domicili:
  
Relació professional amb l'Ajuntament de Benigànim.
  
Funcionari de carrera
  
Escala Subescala Grup a què pertany.
  
Llista de documents que presenta: (assenyalar amb una x)
  
\_ 1. Fotocòpia del document nacional d'identitat
  
\_ 2 Certificats o fotocòpies compulsades relatives a:
  
2.1 Antiguitat.
  
2.2 Titulacions
  
 2.3 Cursos de formació i perfeccionament
  
2.4 Coneixement de valencià
  
2.5 Altres documents: especificar.
  
Benigánim, de de 2002
  
Firma